CELEX: 62022TN0072
Language: fi
Date: 2022-02-04 00:00:00
Title: Asia T-72/22: Kanne 4.2.2022 – Interneto žiniasklaidos asociacija ym. v. komissio

25.4.2022   
            
            
               FI
            
            
               Euroopan unionin virallinen lehti
            
            
               C 171/41
            
         
      Kanne 4.2.2022 – Interneto žiniasklaidos asociacija ym. v. komissio
      (Asia T-72/22)
      (2022/C 171/56)
      Oikeudenkäyntikieli: englanti
      
         Asianosaiset
      
      
         Kantajat: Interneto žiniasklaidos asociacija (Vilna, Liettua), All Media Lithuania UAB (Vilna) ja All Media Radijas UAB (Vilna) (edustaja: asianajaja K. Kačerauskas)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi ja toteamaan sen perustelluksi
               
            
                  —
               
               
                  kumoamaan riidanalaisen kirjeen kokonaisuudessaan
               
            
                  —
               
               
                  velvoittamaan komission korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen kanneperusteeseen.
      
                  1)
               
               
                  Kanneperuste koskee sitä, että kantajien toimittamia tietoja ei ole arvioitu asianmukaisesti ja että ei ole tutkittu olosuhteita, jotka kantajat ovat kuvailleet komissiolle 21.6.2020 tekemässään kantelussa, joka koski sääntöjenvastaista valtiontukea julkisen palvelun radioyhtiölle VšĮ ”Lietuvos Nacionalinis Radijas ir Televizija”, asianmukaista huolellisuutta noudattaen, minkä johdosta tosiasiallista tilannetta ei ole otettu laisinkaan huomioon ja komission kirjeessä on tehty oikeudellisia virheitä. Tällainen laiminlyönti merkitsee olennaisen menettelymääräyksen rikkomista ja SEUT 107 artiklan 1 kohdassa ja 108 artiklan 3 kohdassa vahvistettua valtiontukien valvontaa koskevaa järjestelmää sääntelevien aineellisten säännösten rikkomista. Komission epäasianmukaisen arvioinnin osoittavat erityisesti seuraavat kirjeestä ilmenevät virheet:
                  
                              (i)
                           
                           
                              Komissio ei ole tutkinut eikä vertaillut asianmukaista huolellisuutta noudattaen ja oikeudellisesti riittävällä tavalla ennen 10.12.1994 voimassa olleen järjestelmän yhteensopivuutta sen järjestelmän kanssa, joka oli voimassa Liettuan kansallisesta radio- ja televisiotoiminnasta annettuun Liettuan tasavallan lakiin (jäljempänä Liettuan radio- ja televisiolaki) vuosina 2015 ja 2020 tehtyjen muutosten jälkeen, ja on näin rikkonut olennaista menettelymääräystä;
                           
                        
                              (ii)
                           
                           
                              Komissio on rikkonut SEUT 107 artiklan 1 kohtaa ja 108 artiklan 3 kohtaa, kun se ei katsonut, että Liettuan radio- ja televisiolakiin vuosina 2015 ja 2020 tehdyt muutokset merkitsevät tukitoimenpiteeseen tehtyjä muutoksia, jotka olisi koordinoitava komission kanssa
                           
                        
                              (iii)
                           
                           
                              Komissio on rikkonut SEUT 107 artiklan 1 kohtaa ja 108 artiklan 3 kohtaa, kun se ei katsonut, että vuonna 2020 Liettuan radio- ja televisiolakiin tehdyt muutokset merkitsevät tukitoimenpiteeseen tehtyjä muutoksia, jotka olisi koordinoitava komission kanssa.